ΚΑΝΟΝΙΣΜΟΣ (ΕΟΚ) αριθ. 1645/78 ΤΗΣ ΕΠΙΤΡΟΠΗΣ της 13ης Ιουλίου 1978 περί τροποποιήσεως του κανονισμού (ΕΟΚ) αριθ. 1105/68, περί των λεπτομερειών χορηγήσεως των ενισχύσεων για το αποκορυφωμένο γάλα που προορίζεται για τη διατροφή των ζώων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1421/78(2) και ιδίως το άρθρο 10 παράγραφος 3 και το άρθρο 28,

Εκτιμώντας:

ότι ο κανονισμός (ΕΟΚ) αριθ. 1105/68 της Επιτροπής της 27ηςΙουλίου 1968, περί των λεπτομερειών χορηγήσεως των ενισχύσεων για το αποκορυφωμένο γάλα που προορίζεται για τη διατροφή των ζώων (3), όπως τροποποιήθηκε τελευταία από τον κανονισμό (ΕΟΚ) αριθ. 541/76(4), προβλέπει στο άρθρο 1 παράγραφος 4, ότι το αποκορυφωμένο και το αποβουτυρωμένο γάλα που προορίζονται για τη διατροφή των ζώων και για την απόληψη της ενισχύσεως δεν δύνανται να τυγχάνουν μη κανονικής αραιώσεως σε σχέση με την τεχνολογία παραγωγής που χρησιμοποιείται- ότι η τήρηση της προδιαγραφής αυτής, ελλείψει στοιχείων επαρκούς ακριβείας, εξασφαλιζόταν μέχρι τώρα και για μία μεταβατική περίοδο, με εθνικά μέτρα ελέγχου που ελαμβάνοντο από τα Κράτη μέλη-

ότι είναι σκόπιμο, λαμβανομένης υπόψη της πείρας που αποκτήθηκε από την εφαρμογή του κανονισμού (ΕΟΚ) αριθ. 1105/68, να συμπληρωθούν οι διατάξεις που υπάρχουν διά καθορισμού των κανόνων, αναφορικά με τις ελάχιστες τιμές αποβουτυρωμένου ξηρού υπολείμματος που εφαρμόζονται εντός της Κοινότητος όσον αφορά το αποκορυφωμένο και το αποβουτυρωμένο γάλα στα οποία χορηγούνται οι ενισχύσεις, λαμβανομένης υπόψη της καταστάσεως που υπάρχει σε ορισμένες περιοχές και κατά τη διάρκεια ορισμένων περιόδων του έτους- ότι αρμόζει να ληφθεί υπόψη, στις διατάξεις αυτές, η ειδική περίπτωση των παραγωγών που χρησιμοποιούν το αποκορυφωμένο γάλα της δικής τους παραγωγής αποκλειστικά για τη διατροφή των ζώων μέσα στη δική τους εκμετάλλευση που προβλέφτηκε στό άρθρο 2 παράγραφος 1 υπό β) του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968, περί θεσπίσεως γενικών κανόνων σχετικών με τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή των ζώων (5), όπως τροποποιήθηκε τελικά από τον κανονισμό (ΕΟΚ) αριθ. 1402/78(6)-

ότι προκειμένου να εξασφαλισθεί ομοιόμορφη εφαρμογή του καθεστώτος των ενισχύσεων, φαίνεται απαραίτητο να καθορισθεί ο συντελεστής μετατροπής που εφαρμόζεται στην περίπτωση κατά την οποία η εν λόγω ποσότητα αποκορυφωμένου γάλακτος είναι εκφρασμένη σε λίτρα αντί σε χιλιόγραμμα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 1105/68 τροποποιείται ως εξής:

1. Στην παράγραφο 3, προστίθεται το ακόλουθο εδάφιο:

"Για την εφαρμογή του παρόντος κανονισμού, 100 λίτρα αποκορυφωμένου γάλακτος εξομοιούνται με 103 χιλιόγραμμα αποκορυφωμένου γάλακτος."

2. Οι παράγραφοι 5 και 6 αντικαθίστανται από τις ακόλουθες παραγράφους 5 έως 9:

"5. Η χορήγηση των ενισχύσεων εξαρτάται από την προϋπόθεση ότι:

α) όσον αφορά το αποκορυφωμένο γάλα, η περιεκτικότητά του σε αποβουτυρωμένο ξηρό υπόλειμμα είναι ίση ή μεγαλύτερη του 8,75% και/ή το ειδικό βάρος του είναι ίσο ή μεγαλύτερο μιας ισοδύναμης τιμής-

β) όσον αφορά το αποβουτυρωμένο γάλα η περιεκτικότητά του σε ξηρό αποβουτυρωμένο υπόλειμμα είναι ίση ή μεγαλύτερη του 8,00%.

6. Εν τούτοις, οι ελάχιστες τιμές που προβλέπονται στην παράγραφο 5 υπό α) και β) δεν εφαρμόζονται στις ακόλουθες περιπτώσεις:

α) αν ο μέσος όρος των ελαχίστων τιμών οι οποίες διαπιστούνται σε ένα Κράτος μέλος ή σε περιοχή Κράτους μέλους για το εν λόγω προϊόν είναι μεγαλύτερος της οριακής τιμής που καθορίζεται στην παράγραφο 5. Στην περίπτωση αυτή, η τελευταία αυτή τιμή αντικαθίσταται από τη μέση τιμή που διαπιστώθηκε στο Κράτος μέλος ή στην εν λόγω περιοχή- η αντικατάσταση αυτή μπορεί να περιορίζεται στην περίοδο του έτους κατά την οποία χρησιμοποιείται η ελάχιστη τιμή που διαπιστώθηκε-

β) όσον αφορά το αποκορυφωμένο γάλα, αν η περιεκτικότητά του σε ξηρό υπόλειμμα είναι κατώτερη της ελαχίστης τιμής που απαιτείται και αν προκύπτει από μία συμπληρωματική εργαστηριακή δοκιμή ότι το αποκορυφωμένο γάλα δεν υπέστη αραίωση. Η εργαστηριακή δοκιμή πρέπει να είναι συμπληρωματική εκείνης που προβλέπεται στην παράγραφο 7 υπό α) και μπορεί να αποτελείται ιδίως από τον καθορισμό του σημείου πήξεως-

γ) Όσον αφορά το αποβουτυρωμένο γάλα, αν για λόγους τεχνολογικούς δικαιολογημένους, η περιεκτικότητα σε ξηρό υπόλειμμα είναι ίση ή ανώτερη του 4% και κατώτερη της απαιτουμένης ελαχίστης περιεκτικότητος σε αποβουτυρωμένο ξηρό υπόλειμμα. Στην περίπτωση αυτή η ενίσχυση που δύναται να χορηγείται είναι μειωμένη, σε σχέση με την ενίσχυση που χορηγείται στο αποβουτυρωμένο γάλα, αναλογικά με τη μείωση της περιεκτικότητος σε ξηρό υπόλειμμα.

7. Με την επιφύλαξη του άρθρου 5, τα Κράτη μέλη χρησιμοποιούν κάθε κατάλληλο μέτρο προκειμένου να εξασφαλισθεί η τήρηση των διατάξεων που προβλέπονται στην παράγραφο 4. Προς το σκοπό αυτό:

α) προβαίνουν ιδίως στον έλεγχο, για τα συστατικά που προβλέπονται στην παράγραφο 4, της περιεκτικότητος σε αποβουτυρωμένο ξηρό υπόλειμμα. Η μέθοδος αναλύσεως αναφοράς είναι μέθοδος, η οποία περιλαμβάνεται στο διεθνή κανόνα FIL-IDF 21: 1962-

β) μπορούν να προβλέπουν συμπληρωματικές εργαστηριακές δοκιμές.

8. Τα Κράτη μέλη ανακοινώνουν ανά τρίμηνο στην Επιτροπή:

- τις μέσες τιμές κατά μήνα που διαπιστώθηκαν κατά τη διάρκεια του προηγουμένου τριμήνου, όσον αφορά την περιεκτικότητα σε αποβουτυρωμένο ξηρό υπόλειμμα που προβλέπεται στις παραγράφους 5 έως 7, δεικνύοντας τις ελάχιστες και μέγιστες τιμές που διαπιστώθηκαν κατά τη διάρκεια του εν λόγω μήνα και διευκρινίζουν τη μέθοδο αναλύσεως που χρησιμοποιήθηκε-

- την εργαστηριακή δοκιμή που χρησιμοποιήθηκε σε περίπτωση προσφυγής στην παράγραφο 6 υπό β).

9. Οι διατάξεις που προβλέπονται στις παραγράφους 4 έως 8 δεν εφαρμόζονται στο αποκορυφωμένο γάλα που αναφέρεται στο άρθρο 2 παράγραφος 1 υπό β) του κανονισμού (ΕΟΚ) αριθ. 986/68."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Ιουλίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 148 της 28. 6. 1968, σ. 13

(2) ΕΕ αριθ. Ν 171 της 28. 6. 1978, σ. 12.

(3) ΕΕ αριθ. Ν 184 της 29. 7. 1968, σ. 24.

(4) ΕΕ αριθ. Ν 64 της 12. 3. 1976, σ. 11

(5) ΕΕ αριθ. Ν 169 της 28. 7. 1968, σ. 4.

(6) ΕΕ αριθ. Ν 134 της 22. 5. 1978, σ. 11.